|  |  |
| --- | --- |
|  |  |
| Määrus | 20.06.2024 nr 17 |
| Ettevõtlus- ja infotehnoloogiaministri 21. märtsi 2022. a määruse nr 23 „Ettevõtja rakendusuuringute määrus“ muutmine |  |

Määrus kehtestatakse atmosfääriõhu kaitse seaduse § 161 lõike 3 ja riigieelarve seaduse § 531 lõike 1 alusel.

Ettevõtlus- ja infotehnoloogiaministri 21. märtsi 2022. a määruses nr 23 „Ettevõtja rakendusuuringute määrus“ tehakse järgmised muudatused:

**1)** paragrahvi 1 lõike 2 punktis 2 asendatakse tekstiosa „nr 1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8)“ tekstiosaga „2023/2831, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L, 2023/2831, 15.12.2023)“;

**2)** paragrahvi 2 lõike 2 punktist 2 jäetakse välja sõnad „väike- ja keskmise suurusega ettevõtjatele (edaspidi *VKE*) antav“;

**3)** paragrahvi 4 punkti 7 täiendatakse pärast tekstiosa „tegevusplaani,“ tekstiosaga „intellektuaalomandi strateegia kirjeldust ja selle kaitsmise planeerimist,“;

**4)** paragrahvi 8 lõike 3 punktis 1 asendatakse sõna „VKE“ tekstiosaga „väike- ja keskmise suurusega ettevõtja“;

**5)** paragrahvi 10 täiendatakse lõikega 32 järgmises sõnastuses:

„(32) Atmosfääriõhu kaitse seaduse alusel IPCEI projekti elluviimiseks taotletava toetuse maksimaalne summa ühe projekti kohta on Euroopa Komisjoni IPCEI teatise alusel tehtud lubavas otsuses määratud riigiabi maksimaalne summa, millest mahaarvamisi käesoleva määruse alusel riigieelarve seaduse alusel eraldatud toetuse osas ei tehta juhul, kui enne Euroopa Komisjoni lubava otsuse tegemist on IPCEI eelteatises toodud toetuse summast lähtuvalt vastav mahaarvamine tehtud, kuid arvatakse maha teistest toetusmeetmetest eraldatud toetus.“;

**6)** paragrahvi 10 lõige 9 sõnastatakse järgmiselt:

„(9) Toetuse maksimaalne osakaal § 8 lõike 1 punktis 4 nimetatud intellektuaalomandi esmakaitse taotlemisel on:

1) 50 protsenti abikõlblikest kuludest, kui toetust antakse kooskõlas üldise grupierandi määruse artikliga 28;

2) 80 protsenti abikõlblikest kuludest, kui toetust antakse kooskõlas vähese tähtsusega abi määrusega.“;

**7)** paragrahvi 10 lõige 11 sõnastatakse järgmiselt:

„(11) Toetuse maksimaalne osakaal IPCEI projekti elluviimiseks IPCEI teatise alusel antava toetuse taotlemisel on:

1) IPCEI projekti abikõlbliku kogueelarve osana esitatud riigiabi maksimaalse summa osakaal, mis ei ole rohkem kui 2/3 projekti abikõlblikust kogueelarvest ja mille Euroopa Komisjon on heaks kiitnud, kui IPCEI projekti elluviimiseks taotletava toetuse maksimaalne summa ühe projekti kohta on atmosfääriõhu kaitse seaduse alusel kujunenud vastavalt lõikele 31;

2) IPCEI projekti abikõlbliku kogueelarve osana esitatud riigiabi maksimaalse summa osakaal, mis ei ole rohkem kui 2/3 projekti IPCEI eelteatise kogueelarvest, kui IPCEI projekti elluviimiseks taotletava toetuse maksimaalne summa ühe projekti kohta on atmosfääriõhu kaitse seaduse alusel kujunenud vastavalt lõikele 32.“;

**8)** paragrahvi 11 lõiget 2 täiendatakse pärast sõnu „hilisemast kuupäevast“ tekstiosaga „, kuid mitte hiljem kui neli kuud taotluse rahuldamise otsuse tegemise kuupäevast,“;

**9)** paragrahvi 14 lõike 6 esimene lause sõnastatakse järgmiselt:

„Taotlejale ja partnerile antud vähese tähtsusega abi koos käesoleva määruse raames taotletava vähese tähtsusega abiga ei tohi ületada vähese tähtsusega abi määruse artikli 3 lõikes 2 sätestatud piirmäära, sealjuures võetakse arvesse vähese tähtsusega abi määruse artiklis 5 sätestatud kumuleerimisreegleid.“;

**10)** paragrahvi 14 lõige 7 tunnistatakse kehtetuks;

**11)** paragrahvi 18 lõike 6 punkti 3 täiendatakse pärast tekstiosa „kogemusi,“ tekstiosaga „intellektuaalomandi strateegia asjakohasust ja läbimõeldust,“;

**12)** paragrahvi 20 lõige 22 tunnistatakse kehtetuks;

**13)** paragrahvi 29 täiendatakse lõikega 3 järgmises sõnastuses:

„(3) 2024. a juunis vastu võetud § 4 punkti 7, § 11 lõike 2 ja § 18 lõike 6 punkti 3 muudatusi rakendatakse projektidele, mille osas on taotlus esitatud pärast nimetatud muudatuste jõustumist.“.

(allkirjastatud digitaalselt)

Tiit Riisalo

majandus- ja infotehnoloogiaminister

(allkirjastatud digitaalselt)

Ahti Kuningas
kantsler